Title TUGASAN 2 - FOLIO Lecturer Nur Haziyanti binti Mohamad Khalid Description

1.       Pelajar dikehendaki menyediakan satu folio berkenaan *Teaching Game For Understanding* (TGFU) dalam pengajaran dan pembelajaran Pendidikan Jasmani.

2.       Dalam folio tersebut, pelajar hendaklah berupaya mengurus, melakukan sintesis dan membincangkan dengan jelas tentang konsep TGFU berdasarkan objektif yang disenaraikan seperti berikut:

a.        Mendefinisikan TGFU,

b.       Menerangkan kepentingan TGFU.

c.        Menyatakan komponen TGFU.

d.       Menjelaskan kepentingan pengajaran PJ menggunakan kaedah TGFU.

e.       Membandingkan dan membezakan antara pengajaran secara tradisional dengan kaedah TGFU.

f.         Menyediakan 1 contoh Rancangan Pengajaran Harian bagi 1 tajuk kemahiran yang mengaplikasikan kaedah TGFU.

g.        Memasukkan maklumat lain berkenaan TGFU yang dirasakan penting dan relevan .

3.       Untuk menghasilkan portfolio yang berkualiti, pelajar dikehendaki:

a.        Menyediakan bukti sokongan dalam perbincangan tersebut dengan menggunakan bahan seperti dapatan kajian, gamba rajah, carta, statistik dan sebagainya yang diperoleh sumbernya selain daripada buku teks.

b.       Setiap bukti dan penjelasan yang dihasilkan mesti disertakan bersama rasional dan refleksi kendiri oleh pelajar.

c.        Menggunakan kreativiti secara maksimum untuk menghasilkan portfolio yang bernas, bermutu, menarik dan mudah difahami pembaca.

4.       Format penulisan portfolio:

a.        Mengandungi muka hadapan

b.       Mengandungi bahagian isi kandungan.

c.        Mempunyai tajuk, sub tajuk dan rujukan

d.       Di taip langkau 1.5.

e.       Tiada had jumlah muka surat bergantung sebanyak mana pelajar boleh membuktikan kefahaman beliau terhadap tajuk yang diberi secara kreatif dan efektif.

f.         Portfolio disusun dalam bentuk *soft copy* dan hendaklah di*upload* ke dalam tapak penghantaran tugasan yang terdapat dalam MYGURU.

5.       Kaedah pemarkahan:

|  |  |  |  |  |  |
| --- | --- | --- | --- | --- | --- |
| **KRITERIA**  | **5**  | **4**  | **3**  | **2-1**  | **MARKAH**  |
| Organisasi    | Organisasi portfolio mengikut format yang ditetapkan, kreativiti yang sangat memuaskan  | Organisasi portfolio mengikut format yang ditetapkan tetapi kreativiti yang ditunjukkan kurang memuaskan atau sebaliknya.  | Organisasi portfolio tidak mengikut format yang ditetapkan, kreativiti yang ditunjukkan kurang memuaskan.  | Organisasi tidak tersusun dan tidak dirancang dengan baik. Kurang kreativiti.  |    |
| **KRITERIA**  | **15-12**  | **11-8**  | **7-4**  | **3-1**  | **MARKAH**  |
| Isi Kandungan  | Mengandungi maklumat yang relevan, tepat dan mencukupi, mengandungi unsur penyelidikan yang teliti, dan integrasi maklumat yang sistematik.  | Mengandungi maklumat yang relevan tetapi kurang mencukupi, unsur penyelidikan adalah memuaskan, namun masih menunjukkan integrasi maklumat yang sistematik  | Mengandungi maklumat yang kurang relevan dan kurang mencukupi, mengandungi unsur penyelidikan yang sangat sedikit. Tiada integrasi maklumat.  | Mengandungi maklumat yang kurang relevan dan kurang mencukupi, kebanyakan maklumat berasaskan pendapat peribadi, tiada sebarang penyelidikan dibuat.  |    |
| **JUMLAH MARKAH KESELURUHAN**  |             **20**  |  |  |  |  |

6.       Tarikh akhir hantar tugasan ialah pada **9 November 2012 (MINGGU 8)**.